open-index/open-wikipedia-markdown huggingface dataset:
Σόλων Ζέφυρος Γρηγοριάδης

Ο **Σόλων Ζέφυρος Γρηγοριάδης** (Έδεσσα, 1912 – Αθήνα, 24 Οκτωβρίου 1994) ήταν Έλληνας δημοσιογράφος, πολιτικός και συγγραφέας.

## Βιογραφικά στοιχεία
Γιος του δημοκρατικού στρατηγού Νεόκοσμου Γρηγοριάδη, γεννήθηκε το 1912 στην Έδεσσα της Μακεδονίας όπου έζησε τα παιδικά του χρόνια και σπούδασε στη Σχολή Ναυτικών Δοκίμων του Πολεμικού Ναυτικού, απ' όπου αποφοίτησε με το βαθμό του μάχιμου σημαιοφόρου το 1932, σε ηλικία 20 ετών. Ωστόσο, δεν ακολούθησε μόνο καριέρα αξιωματικού, αλλά τον κέρδισε παράλληλα και η δημοσιογραφία. Από το 1935 άρχισε τη δημοσιογραφική του καριέρα ως αρθρογράφος στην εφημερίδα *[[Έθνος (εφημερίδα)|Έθνος]]* σε θέματα διεθνούς στρατηγικής, πολιτικής και οικονομίας.

Κατά τη διάρκεια της Κατοχής προσχώρησε στο ΕΑΜ. Έδρασε ως αξιωματικός και διοικητής μοίρας του Ελληνικού Λαϊκού Απελευθερωτικού Ναυτικού (ΕΛΑΝ) και ως συντάκτης στον παράνομο αντιστασιακό Τύπο, ενώ μετείχε στις πολιτικές ζυμώσεις ως εθνοσύμβουλος (πληρεξούσιος Έδεσσας) στο Εθνικό Συμβούλιο που συνήλθε στους Κορυσχάδες της Ευρυτανίας το 1944. Ήταν επίσης πολεμικός ανταποκριτής και κάλυψε με αποστολές του πάρα πολλά σημαντικά γεγονότα, όπως τον πόλεμο του Βιετνάμ, την εξέγερση στην Τσεχοσλοβακία (1968) κτλ.

Ειδικότερα, ήταν ο πρώτος Έλληνας δημοσιογράφος που πήγε στο Βιετνάμ (1965) ως πολεμικός ανταποκριτής και φέρεται να πήρε συνέντευξη από τον Χο Τσι Μινχ, ο οποίος γνώριζε την Έδεσσα και την περιοχή της από την εποχή του Α΄ Παγκοσμίου Πολέμου. 

Το ύφος του χαρακτηρίζεται από συνδυασμό ιστορικής ακριβολογίας και γλαφυρότητας της αφήγησης, καθοριστικός παράγοντας της εκδοτικής επιτυχίας των έργων του. Πολλά άρθρα του για τη διεθνή στρατηγική και πολιτική δημοσιεύθηκαν στο διεθνή Τύπο και σε επίσημες στρατιωτικές επιθεωρήσεις.

Στο συγγραφικό του έργο (για το σύνολο του οποίου τιμήθηκε με το βραβείο του *Ιδρύματος Αθανασίου Μπότση*) περιλαμβάνονται τα πονήματα *Η Ιστορία της Σύγχρονης Ελλάδας 1941-1974*, *Υπόθεση Κέρκυρας: Αύγουστος 1923*, *Εποποιία και Κατάρρευση: Από την Αλβανία στην Κατοχή*, *Συνοπτική Ιστορία της Εθνικής Αντίστασης*, *Δεκέμβρης-Εμφύλιος 1944-1949*, *Μετά τον Εμφύλιο*, *Ιστορία της δικτατορίας 1967-1974*, *Οικονομική Ιστορία Νεώτερης Ελλάδας* κ.α.

Απεβίωσε το 1994, σε ηλικία 82 ετών.

## Πηγές
* Βιογραφικό σημείωμα ειδικής έκδοσης για την «ΕΛΕΥΘΕΡΟΤΥΠΙΑ» (Polaris & X.K. Τεγόπουλος Εκδόσεις Α.Ε., Αθήνα 2011)
* http://www.edessacity.gr/civilization/people/2016/ed500-1-edessa-people-solon-grigoriadis_el.htm

## Εξωτερικοί σύνδεσμοι
* Σόλων Γρηγοριάδης στον ''Πανδέκτη'', του Εθνικού Ιδρύματος Ερευνών.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες πληρεξούσιοι
Κατηγορία:Έλληνες συγγραφείς του 20ού αιώνα
Κατηγορία:Μέλη του ΕΛΑΣ
Antichthon

Το **Antichthon** (Ελλ. *Αντίχθων*, ISSN 0066-4774) είναι αγγλικό επιστημονικό περιοδικό αρχαιολογικού περιεχομένου.

## Σύνθεση και κυκλοφορία
Κυκλοφορεί ετησίως από το 1967 και εκδίδεται από την Αυστραλασιατική Εταιρία Κλασικών Σπουδών. Τα άρθρα του εστιάζουν την μελέτη του αρχαίου κόσμου γενικότερα, αν και εκδηλώνει ιδιαίτερο ενδιαφέρον στην αρχαία Ελληνική και Ρωμαϊκή εποχή, με επεκτάσεις στον γενικότερο γεωγραφικό χώρο της Μεσογείου, της Μικράς Ασίας από τις απαρχές του πολιτισμού μέχρι και τον Μεσαίωνα.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Περιοδικά αρχαιολογικού περιεχομένου
Gnomon

Το **Gnomon. Kritische Zeitschrift für die gesamte klassische Altertumswissenschaft** (Γνώμων: Κριτικό Περιοδικό με θέμα τον Κλάδο της Κλασικής Αρχαιότητας) είναι γερμανικό περιοδικό με μελέτες που καλύπτει όλη την κλασική περίοδο. Είναι το σημαντικότερο σύγχρονο γερμανικό περιοδικό στον τομέα της κλασικής αρχαιολογίας.

Ιδρύθηκε το 1925, δημοσιεύτηκε για πρώτη φορά από τον εκδότη Weidmann και από το 1949 από τον εκδότη C. H. Beck. Κυκλοφορεί οκτώ φορές κάθε χρόνο και περιλαμβάνει κριτικές, αναφορές σε σημαντικά πρόσωπα και μελέτες. Από το 1950, κάποιοι τόμοι περιλαμβάνουν μια "βιβλιογραφική παρουσίαση" με νέες εκδόσεις, διατριβές και άρθρα σε περιοδικά, παράλληλα με τα θέματα που πραγματεύεται το περιοδικό. Μεταξύ των εκδοτών του περιοδικού είναι οι Hans-Joachim Gehrke, Martin Hose, Henner von Hesberg, Ernst Vogt, Paul Zanker.

## Ιστορική αναδρομή, σύνθεση και κυκλοφορία
Το Gnomon κυκλοφορεί από το έτος 1925, και σε ρυθμό οκτώ τευχών ετησίως. Μετά την άνοδο των Ναζί στην εξουσία απολύθηκαν δεκατέσσερις από τους συνολικά δεκαέξι συντάκτες, ενώ κατά την διάρκεια του δευτέρου παγκοσμίου πολέμου, η σύνθεση της συντακτικής επιτροπής άλλαζε συνεχώς. Το έτος 1944 σταμάτησε η κυκλοφορία του περιοδικού, ενώ μετά τον πόλεμο επανήλθε το 1949. Από τότε κυκλοφορεί μέχρι σήμερα.

## Περιλήψεις και ευρετήρια
Το Arts & Humanities Citation Index και το Current Contents/Arts & Humanities ασχολούνται με το ευρετήριο του περιοδικού και εισάγουν όλα τα νέα κείμενα σε αυτό. Τόσο το 2007 όσο και το 2011 το περιοδικό έλαβε μια θέση στην κατάταξη "INT1" (διεθνώς αναγνωρισμένο με υψηλή προβολή) από το Ευρωπαϊκό Ευρετήριο Αναφορών για τις Ανθρωπιστικές Επιστήμες (European Reference Index for the Humanities).

## Βιβλιογραφική βάση δεδομένων του Γνώμων
Το 1994 ιδρύθηκε η *Βιβλιογραφική Βάση Δεδομένων του Γνώμων,* η οποία περιλάμβανε άρθρα, μονογραφίες και κεφάλαια από βιβλία και από περιοδικά από περισσότερα από 200 περιοδικά παγκοσμίως. Τα δεδομένα που συλλέγονταν ήταν γραμμένα στα αγγλικά και τα γερμανικά. Από το 1996 και μετά, υφίσταται το *Gnomon Online* που παρέχει πρόσβαση στη βάση δεδομένων μέσω του διαδικτύου και αναβαθμίζεται κάθε εβδομάδα.

## Κατάλογος εκδοτών
Οι ακόλουθοι έχουν εργαστεί ως εκδότες του περιοδικού Γνώμων :

## Παραπομπές


## Πηγές
* *Gnomon Bibliographische Datenbank. Internationales Informationssystem für die klassische Altertumswissenschaft*. Beck, München 1994 und fortlaufend, 

## Εξωτερικοί σύνδεσμοι
* το Γνώμων ηλεκτρονικά
* 
* Ηλεκτρονική πρόσβαση στο JSTOR
* Gnomon Bibliographische Datenbank
* 

Κατηγορία:Περιοδικά αρχαιολογικού περιεχομένου
Κατηγορία:Περιοδικά στη γερμανική γλώσσα
Κατηγορία:Περιοδικά στη γαλλική γλώσσα
Κατηγορία:Περιοδικά στην αγγλική γλώσσα
Κατηγορία:Περιοδικά με τόπο έκδοσης το Μόναχο
Ο Μελισσοκόμος (ταινία, 1986)

***Ο Μελισσοκόμος*** είναι ελληνική δραματική κινηματογραφική ταινία του 1986, σε σκηνοθεσία Θόδωρου Αγγελόπουλου. Ήταν υποψήφια για Χρυσό Λέοντα στο Διεθνές Φεστιβάλ Κινηματογράφου Βενετίας.

## Υπόθεση

Ο Σπύρος, που είναι δάσκαλος σε μια μικρή επαρχιακή πόλη περνά όλη του τη ζωή εκεί, μετά τον γάμο της κόρης του και την αναχώρηση του γιου του, που θα συνεχίσει τις σπουδές του στην Αθήνα. Έτσι, αρχίζει κι αυτός το «ταξίδι» του, εγκαταλείποντας τη διδασκαλία, το σπίτι και τη γυναίκα του. Διασχίζοντας, λοιπόν, όλη τη χώρα με τις κυψέλες του, όπως έκανε ανέκαθεν η οικογένειά του. Η συνάντησή του, όμως, με μια κοπέλα, θα ξαναζωντανέψει παλιά συναισθήματα κι αναμνήσεις. Φυσικά, για εκείνον, το παρελθόν είναι τα πάντα, για εκείνη, τίποτα. Ο Σπύρος, παλιός αριστερός και αγωνιστής, είναι μόνος του, με το παρελθόν του και πολύ κουρασμένος πια, για να επιμείνει στις δυσκολίες της ζωής.

Η ταινία έλαβε καλές κριτικές. Το Αθηνόραμα έδωσε στην ταινία 3 αστεράκια στην κλίμακα των 5 αστεριών, ενώ ο αμερικανικός κινηματογραφικός ιστότοπος All movie βαθμολόγησε την ταινία με 4 αστεράκια, αντίστοιχα.

## Διανομή
* Μαρτσέλο Μαστρογιάνι (Σπύρος)
* Νάντια Μουρούζη (κοπέλα)
* Serge Reggiani (άρρωστος) 
* Τζένη Ρουσσέα (γυναίκα Σπύρου)
* Ντίνος Ηλιόπουλος (φίλος Σπύρου, μηχανικός προβολής)
* Βάσια Παναγοπούλου (κόρη Σπύρου)
* Δημήτρης Πουλικάκος (βενζινοπώλης)
* Νίκος Κούρος (φίλος Σπύρου)
* Γιάννης Ζαβραδινός (γαμπρός)
* Χριστόφορος Νέζερ (συγγενής)
* Κώστας Κωνσταντόπουλος (Στέφανος)
* Κώστας Τύμβιος (συνάδελφος Σπύρου)
* Ντόρα Βολανάκη  (θεία)
* Αθηνόδωρος Προύσαλης (μελισσοκόμος)
* Καρυοφυλλιά Καραμπέτη (κόρη Σπύρου)
* Σταμάτης Γαρδέλης (φίλος κοπέλας)
* Στράτος Παχής (μελισσοκόμος)
* Μιχάλης Γιαννάτος

## Διακρίσεις
* Κρατικά Βραβεία Ποιότητας ΥΠΠΟ (Φεστιβάλ Κινηματογράφου Θεσσαλονίκης Ελλάδα 1987) - Καλύτερης Ταινίας
* Κρατικά Βραβεία Ποιότητας ΥΠΠΟ (Φεστιβάλ Κινηματογράφου Θεσσαλονίκης Ελλάδα 1987) - Καλύτερης Μουσικής
* Κρατικά Βραβεία Ποιότητας ΥΠΠΟ (Φεστιβάλ Κινηματογράφου Θεσσαλονίκης Ελλάδα 1987) - Καλύτερης Σκηνογραφίας
* Κρατικά Βραβεία Ποιότητας ΥΠΠΟ (Φεστιβάλ Κινηματογράφου Θεσσαλονίκης Ελλάδα 1987) - Καλύτερης Ηχοληψίας

## Παραπομπές


## Εξωτερικοί σύνδεσμοι
* TheoAngelopoulos.com
* IMDb; Ο μελισσοκόμος

Κατηγορία:Ταινίες του 1986
Κατηγορία:Ελληνικές ταινίες της δεκαετίας 1980
Κατηγορία:Ελληνόφωνες ταινίες
Κατηγορία:Γαλλόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Θόδωρου Αγγελόπουλου
Κατηγορία:Ταινίες σε σενάριο Θεόδωρου Αγγελόπουλου
Κατηγορία:Ταινίες σε σενάριο Τονίνο Γκουέρα
Κατηγορία:Ταινίες με μουσική σύνθεση Ελένης Καραΐνδρου
Κατηγορία:Ταινίες δρόμου
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Θεόδωρου Αγγελόπουλου
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες παραγωγής ΕΡΤ
Πανελλήνιο πρωτάθλημα ανώμαλου δρόμου ανδρών 1927

Tο **[[Πανελλήνιο πρωτάθλημα ανώμαλου δρόμου ανδρών]] του 1927** διεξήχθη την Κυριακή 27 Μαρτίου 1926, στην Αθήνα με διοργανωτή στον ΣΕΓΑΣ. Η εκκίνηση και ο τερματισμός έγιναν στο Παναθηναϊκό Στάδιο. Νικητής σύλλογος αναδείχθηκε ο **[[Εθνικός Γ.Σ.]]**, στον οποίο απονεμήθηκε το ετήσιο επαμειβόμενο έπαθλο του ΣΕΓΑΣ, το οποίο είχε θεσμοθετηθεί από το 1923.

## Χρονικό των αγώνων
Στους αγώνες δήλωσαν συμμετοχή εννέα σύλλογοι (οι πέντε και στον ομαδικό αγώνα): τρεις των Αθηνών, δύο του Πειραιά, ένας του Αμαρουσίου και τρεις της Θεσσαλονίκης με 47 αθλητές, "μεταξύ των οποίων όλοι οι γνωστοί πρωταθλητές". Τελικά, στη γραμμή εκκίνησης παρουσιάστηκαν 22 δρομείς από πέντε σωματεία, από τα οποία τα τρία είχαν πλήρεις ομάδες για τον ομαδικό αγώνα. Τερμάτισαν 21 δρομείς. Η διαδρομή είχε μήκος περίπου 10.000μ (τελικά βρέθηκε να έχει μήκος 8.500μ) και ορίστηκε ως εξής: εκκίνηση στο Στάδιο, δύο στροφές και έξοδος από τα Προπύλαια, οδοί Ανύτης, Ερατοσθένους, πλατεία Πλαστήρα, Ιπποδάμου, Αριστοξένους, Ξενοκλέους, ΒΑ παρυφή δασυλλίου Προφήτου Ηλιού, διάβασις χαράδρας, οδοί Στράβωνος, Αριστάρχου, Θεαγένους, χαράδρα, Νοσοκομείο Συγγρού, διάβαση χαράδρας, διασταύρωση καροποίητης ανατολικής οδού, είσοδος συνοικισμού Καισαριανής, οδοί Μοσχονησίων, Ελευσίνος (τετράγωνα 39 ως 44), έξοδος συνοικισμού, χαράδρα, δασύλλιο παλιού πεδίου βολής 1ου συντάγματος πεζικού, δρόμος ως 700μ προ του Αγίου Ιωάννου Καισαριανής, αναστροφή και επιστροφή δια της αυτής διαδρομής, είσοδος στο Στάδιο ως τα 3/4 του στίβου και τερματισμός.

Νικητής στο ατομικό αναδείχθηκε ο Αλέξανδρος Κράνης του Εθνικού Αθηνών, για τρίτη φορά, με δεύτερο το νεότερο αδερφό του. Στον ομαδικό αγώνα (ομάδες 4 αθλητών) επικράτησε ο Εθνικός Γ.Σ. για δεύτερη συνεχόμενη χρονιά.

Κατά την διεξαγωγή του αγώνα δρόμου και μέχρι να επιστρέψουν οι δρομείς, στο Στάδιο τελούνταν οι τελικοί αγώνες του πρωταθλήματος βόλεϊ γυναικών καθώς και προσκοπικές επιδείξεις που συγκέντρωσαν χιλιάδες θεατών. Μεταξύ των θεατών και ο πρωθυπουργός Αλέξανδρος Ζαΐμης που έκανε τις απονομές.

### Μετέχοντες σύλλογοι

**Σημείωση**: Δεν μετείχαν στον ομαδικό αγώνα.

## Τα αποτελέσματα

## Πηγές
* "Εμπρός", 24/3/1927.
* "Εμπρός", 25/3/1927.
* "Εμπρός", 26/3/1927.
* "Εμπρός", 28/3/1927.
* "Αθλητικός Κόσμος", τ. 48-3/4/1927. 

Κατηγορία:Στίβος το 1927
Ανδρων
Κατηγορία:Διοργανώσεις στίβου στην Αθήνα
ΙΑ

Η συντομογραφία ελληνικών και λατινικών χαρακτήρων **ΙΑ** ή **Ia** ή **ia** (στην αγγλική γλώσσα προφέρεται άι-έι) μπορεί να αναφέρεται:

*Στην Άιοβα σύντμηση της πολιτείας των Η.Π.Α.
*Στους υπερκαινοφανείς αστέρες στην περίπτωση υπερκαινοφανούς Τύπου **Ia**.
*Στη γλώσσα Ιντερλίνγκουα ως **ia** κατά ISO 639-1

## Στην ελληνική γλώσσα
*Ως **ΙΑ΄** ή **ια΄** στον αριθμό 11 στο ελληνικό σύστημα αρίθμησης
*Στον όρο Ιά (γιαχ, Ιάχ) αποτελεί συντομευμένη μορφή του Τετραγράμματου.
Thesaurus Linguae Graecae

Με τον τίτλο **Thesaurus Linguae Graecae** (μτφ. *Θησαυρός Ελληνικής Γλώσσης*) ή TLG ως συντομογραφία, είναι γνωστό το επιστημονικό πρόγραμμα του Πανεπιστημίου της Καλιφόρνια στις ΗΠΑ με στόχο την δημιουργία ψηφιακής βιβλιοθήκης της ελληνικής γραμματείας από την αρχαιότητα μέχρι το 20 αιώνα. Το πρόγραμμα έχει ήδη συγκεντρώσει κασι ψηφιοποιήσει όλα τα κείμενα που έχουν διασωθεί από την αρχαιότητα μέχρι την πτώση της Βυζαντινής Αυτοκρατορίας το 1453 και μεγάλο αριθμό κειμένων απο τις μεταγενέστερες περιόδους. 

Η αρχική ιδέα δόθηκε το 1971 από την Μάριαν Μακντόναλντ (τότε μεταπτυχιακή φοιτήτρια ), η οποία προσέφερε 1 εκ. δολάρια για την δημιουργία του προγράμματος. Το πρόγραμμα ξεκίνησε στις 30 Οκτωβρίου του 1972.

Διευθυντής του έργου υπήρξε από την αρχή (1972) μέχρι τη συνταξιοδότησή του, το 1994, ο Θέοντορ Μπρούνερ. Μετά ανέλαβε διευθύντρια η ελληνικής καταγωγής καθηγήτρια Μαρία Παντελιά. Τα πρώτα κείμενα σε ηλεκτρονική μορφή, αν και δεν περιείχαν μηχανισμό αναζήτησης κυκλοφόρησαν στους επιστημονικούς κύκλους σε μαγνητικές ταινίες.  

Η έκδοση E (2000) του προγράμματος σε οπτικό δίσκο (CD-ROM) δημιουργήθηκε εξ ολοκλήρου μέσα στο πανεπιστήμιο. 

## Παραπομπές


## Εξωτερικοί σύνδεσμοι
*Thesaurus Linguae Graecae: A Digital Library of Greek Literature
*Online LSJ

Κατηγορία:Ελληνική γλώσσα
The Annual of the British School at Athens

Το **The Annual of the British School at Athens** είναι ετήσιο περιοδικό αρχαιολογικού περιεχομένου που εκδίδεται από την Βρετανική Σχολή Αθηνών.

## Ιστορική αναδρομή, σύνθεση και κυκλοφορία
Ξεκίνησε να κυκλοφορεί το έτος 1894, και μέχρι το 2009 κυκλοφόρησαν 104 τόμοι. Τα άρθρα γνωμοδοτούνται από επιτροπή εμπειρογνωμόνων (Peer Review) και καλύπτουν την ελληνική αρχαιότητα, με επίκεντρο την κλασική αρχαιολογία στον γεωγραφικό χώρο της αρχαίας εξάπλωσης του ελληνικού στοιχείου.

## Παραπομπές


## Εξωτερικοί σύνδεσμοι
* Παρουσίαση του περιοδικού από την Βρετανική Σχολή Αθηνών .
* Τόμοι σε ψηφιακή μορφή.

Κατηγορία:Επιστημονικά περιοδικά με τόπο έκδοσης την Ελλάδα
Κατηγορία:Περιοδικά με τόπο έκδοσης την Ελλάδα στην αγγλική γλώσσα
Κατηγορία:Αρχαιολογία στην Ελλάδα
Κατηγορία:Περιοδικά με τόπο έκδοσης την Αθήνα
Gymnasium

Το **''Gymnasium** - Zeitschrift für Kultur der Antike und humanistische Bildung* («Γυμνάσιο») είναι γερμανικό περιοδικό αρχαιολογικού περιεχομένου.
==Ιστορική αναδρομή, σύνθεση και κυκλοφορία ==
Ιδρύθηκε το έτος 1890 από τον Γκούσταβ Ούλιγκ με τίτλο *Το ουμανιστικό Γυμνάσιο* (γερμ. *Das humanistische Gymnasium'') και μετονομάστηκε το 1937. Η κυκλοφορία του σταμάτησε το 1944 και ξανακυκλοφόρησε το 1949. Σήμερα εκδίδονται έξι τεύχη ετησίως. Το περιοδικό απευθύνεται στους μαθητές με αρχαιολογικό ενδιαφέρον, αλλά και στο ακαδημαϊκό κοινό. Επίκεντρο των άρθρων είναι πάντοτε η κλασική φιλολογία, αρχαία ιστορία, ενίοτε δε και η κλασική αρχαιολογία. Τα άρθρα έχουν μορφή έκθεσης, αφήγησης, διαλόγου ή κριτικής βιβλίου.

## Παραπομπές


## Εξωτερικοί σύνδεσμοι
* επίσημη ιστοσελίδα

Κατηγορία:Περιοδικά στη γερμανική γλώσσα
Κατηγορία:Περιοδικά αρχαιολογικού περιεχομένου
Κατηγορία:Περιοδικά με τόπο έκδοσης τη Χαϊδελβέργη
Alta A200

thumb|right|Φωτογραφία εποχής ενός Alta A200.
thumb|right|Το πίσω μέρος ενός Alta A200.

Το **Alta A200** ήταν ένα τρίκυκλο επιβατικό αυτοκίνητο ελληνικής παραγωγής (επειδή τα τρίτροχα τότε φορολογούνταν πολύ πιο ευνοϊκά σύμφωνα με τον ελληνικό νόμο), που παρουσιάστηκε το 1968 από την εταιρεία Alta και μπήκε το ίδιο έτος στην παραγωγή. Το μοντέλο αυτό ήταν βασισμένο στο γερμανικό Fuldamobil (παραγωγής 1950 - 1969), αλλά ήταν αρκετά πιο σύγχρονο ως σχέδιο. Έφερε αερόψυκτο μονοκύλινδρο τετράχρονο βενζινοκινητήρα της γερμανικής Heinkel, κυβισμού 200&nbsp;cm³, εξ ου και η ονομασία του.
thumb|left|Alta 200 του 1968.

Το αυτοκίνητο είχε μέτρια επιτυχία στην ελληνική αγορά και σύντομα θεωρήθηκε ξεπερασμένο, ενώ παρήχθη έως το 1974. Συχνά αναφέρεται ως η τελευταία εκδοχή του Fuldamobil και όσα διασώζονται έχουν αρκετά υψηλή αξία ως συλλεκτικά αυτοκίνητα.

## Βιβλιογραφία

* L.S. Skartsis and G.A. Avramidis, «Made in Greece», Typorama, Patras, Greece (2003).
* G.N. Georgano (Ed.), «The New Encyclopedia of Motorcars, 1885 to Present», E.P. Dutton, New York (1982).
* M. Sedgwick, «Cars of the Fifties and Sixties», Crescent Books (1990).
* Automobil Revue / Revue Automobile (1971 ed.)

## Εξωτερικοί σύνδεσμοι
* http://www.kultur.at/van/flame/gall/set04/gall192.htm 

Κατηγορία:Μοντέλα αυτοκινήτων
Κατηγορία:Αυτοκίνητα πόλης
Κατηγορία:Ελληνικά αυτοκίνητα
Πουτρατζάγια

Η **Ομοσπονδιακή Επικράτεια της Πουτρατζάγια** (, τζάουι: ولايه ڤرسکوتوان ڤوتراجاي‎) είναι μια από τις 3 Ομοσπονδιακές Επικράτειες της Μαλαισίας. Πρωτεύουσα είναι η Πουτρατζάγια. Έχει έκταση 49 τ.χλμ. και πληθυσμό 998.400 κατοίκους, σύμφωνα με την απογραφή του 2020.

## Ιστορία
Η Πουτρατζάγια ιδρύθηκε στις 19 Οκτωβρίου του 1995 και έγινε Ομοσπονδιακή Επικράτεια στις 1 Ιανουαρίου του 2001.

## Διακυβέρνηση
Η Πουτρατζάγια διοικείται από το Πεντραμαντάν Πουτρατζάγια, μια τοπική εξουσία. Πρόεδρος της πόλης είναι ο Σαμσουντίν Οσμάν.

## Εκλογικές περιφέρειες
Η Πουτρατζάγια χωρίζεται σε 21 εκλογικές περιφέρειες (20 αριθμημένες εκλογικές περιφέρειες και μια Διπλωματική Περιφέρεια).

## Σημαντικά κτήρια και Πάρκα
thumb|300px|Άποψη της επικράτειας Περδάνα Πούτρα
thumb|300px|Ιστάνα Μελαουάτι
thumb|300px|Το τέμενος της Πουτρατζάγια
* Περδάνα Πούτρα1, γραφείο του πρωθυπουργού
* Σέρι Περδάνα, επίσημο διοικητήριο του πρωθυπουργού
* Παλάτι της Δικαιοσύνης
* Υπουργείο Οικονομικών της Πουτρατζάγια
* Γουίσμα Πούτρα, μαλαισιανό Υπουργείο Εσόδων
* Εθνικό Παλάτι της Μελαουάτι
* Ιστάνα Νταρούλ Εσάν
* Συνεδριακό Κέντρο της Πουτρατζάγια
* Ίδρυμα Ηγεσίας της Περδάνα
* Σενέρα Πούτρα
* Σουκ Πουτρατζάγια
* Τέμενος Πούτρα
* Τέμενος Τουανκού Μιζάν Ζαϊνάλ Αμπιντίν (*"Σιδερένιο Τέμενος"*)

1. Η λέξη *Πούτρα* (*Putra*) σημαίνει *πρίγκηπας*.

** Πάρκα **
* "Υγρό Πάρκο της Πουτρατζάγια" 
* Κληρονομική Πλατεία
* Ανεξάρτητη Πλατεία της Πουτρατζάγια 

## Εκπαίδευση
Η Πουτρατζάγια έχει πολλά σχολεία όπως:
* Κομολέκς Σεκολά Πρεσίντ 9, Φάσα 1
* Κομολέκς Σεκολά Πρεσίντ 9, Φάσα 2
* Κομολέκς Σεκολά Πρεσίντ 16, Φάσα 1
* Κομολέκς Σεκολά Πρεσίντ 16, Φάσα 2
* Κομολέκς Σεκολά Πρεσίντ 11(1)
* Σεκολά Σουλτάν Αλάμ Σα (ΣΑΣ)

## Μεταφορές
### Γέφυρες
thumb|300px|Η γέφυρα Σερί Βαβασάμ

* Σερί Βαβασάμ 
* Σερί Μπάκτι
* Σερί Σέτια
* Σερί Σαουτζάνα 
* Σερί Μπεστάρι
* Σερί Γκεμιλάνγκ
* Σερί Περδάνα
* Πούτρα
* Μονοράιλ Σουσπενσιόν

### Σιδηρόδρομοι
* Περσιάν Ουτάρα
* Περσιάν Μπαράτ
* Περσιάν Σελατάν
* Περσιάν Τιμούρ
* Περσιάν Περδάνα
* Περσιάν Σουλτάν Σαλαουντίν Αμπντούλ Αζίζ Σα 
* Λεμπού Σεντόσα

thumb|300px|Περίπατος στην Πουτρατζάγια 

## Δείτε επίσης
* Κράτη και Ομοσπονδιακές Επικράτειες της Μαλαισίας
thumb|left|500px|Η γέφυρα Σερί Σαουτζάνα τη νύχτα
thumb|left|500px|Πανόραμα των κήπων της λίμνης Κυμπερτζάγια

## Παραπομπές


## Εξωτερικοί σύνδεσμοι
* 

Κατηγορία:Κρατίδια και Ομοσπονδιακές Επικράτειες της Μαλαισίας
Ετρούσκος

Το όνομα **Ετρούσκος** μπορεί να αναφέρεται:

*Στους ετρούσκους αρχαίο λαό.
*Στον Ερέννιο Ετρούσκο συναυτοκράτορα του Δέκιου.
*Στον ποιητή Ετρούσκο.
*Στο Ετρούσκος (βιβλίο) του Μίκα Βάλταρι

Κατηγορία:Αποσαφηνίσεις ονομάτων
Καρλ Χολστ

Ο **Κάρλ Χόλστ** (δαν.: *Carl Holst*) (γεννημένος στις 29 Απριλίου 1970 ) είναι Δανός πολιτικός του φιλελεύθερου κόμματος Φιλελεύθεροι. Είναι ο πρώτος Πρόεδρος της Περιφέρειας της Νότιας Δανίας, μια θέση που ανέλαβε την 1η Ιανουαρίου του 2007. Υπηρέτησε ως Δήμαρχος της Κομητείας της Νότιας Γιουτλάνδης από την 1η Ιουλίου του 2000, μετά την απροσδόκητη παραίτηση της πρώην δημάρχου, *Kresten Philipsen*. Ο Χόλστ επανεξελέγη το 2001, και υπηρέτησε με την ιδιότητα αυτή μέχρι τις 31 Δεκεμβρίου 2006, όταν οι Δανικές  Κομητείες καταργήθηκαν.

Στις Δανικές δημοτικές εκλογές στις 15 Νοεμβρίου 2005, εξελέγη ως ο πρώτος πρόεδρος της Περιφέρειας της Νότιας Δανίας, μία από τις μεγαλύτερες Περιφέρειες της Δανίας θέση που κατείχε μέχρι και το 2015.

Ο Κάρλ Χόλστ είναι δάσκαλος στο επάγγελμα. Έχει επίσης διατελέσει σε διάφορες άλλες θέσεις, όπως ο πρόεδρος της Νεολαίας της Αριστεράς (Venstres Ungdom) το διάστημα 1993 έως 1995.

## Παραπομπές


## Εξωτερικοί σύνδεσμοι
*Περιοχή Νότιας Δανίας 

Κατηγορία:Δανοί πολιτικοί
IB

Η συντομογραφία λατινικών χαρακτήρων **IB** ή **Ib** (στην αγγλική γλώσσα προφέρεται άι-μπι) και αριθμός ελληνικών χαρακτήρων **ΙΒ´** ή **ιβ´** μπορεί να αναφέρεται:

*Στους υπερκαινοφανείς αστέρες τύπου **Ib**
*Σε φασματικό τύπο αστέρων
*Στις Ισπανικές Αερογραμμές Iberia ως **IB** κατά IATA.
*Σε τύπο αισθητικών ινών στους νευράξονες.
*Ως **ιβ´** ή **ΙΒ´** στον αριθμό 12 στο ελληνικό σύστημα αρίθμησης
Κλασική Βιβλιοθήκη Λεμπ

Η **Κλασική Βιβλιοθήκη Λεμπ** (αγγλ. *Loeb Classical Library*) είναι σειρά βιβλίων Ελλήνων και Λατίνων συγγραφέων με αγγλική μετάφραση.
## Ιστορική αναδρομή
Η σειρά πρωτοκυκλοφόρησε το 1912 από τον τραπεζίτη και φιλάνθρωπο Τζέημς Λεμπ. Μετά θάνατο ο Λεμπ κληροδότησε ένα σημαντικό ποσό για τη χρηματοδότηση και διατήρηση της εκδόσεως της σειράς. Μέχρι το 1912 διοχετεύτηκαν στο εμπόριο είκοσι τόμοι, μεταξύ των οποίων ήταν οι Απολλώνιος ο Ρόδιος, Αππιανός, Γάιος Βαλέριος Κάτουλος, Άλβιος Τίβουλος, Κικέρων, Ευριπίδης και άλλοι.

## Πηγές
* Tracy Lee Simmons: *Little Big Books: The red and green guides to the wisdom of the ancient world,* in: *[[The Weekly Standard]]* 011 (40), 3. Juli 2006.
* Übersicht nebst Hinweisen auf Digitalisate älterer Bände bei Google Books und archive.org

## Εξωτερικοί σύνδεσμοι
* Παρουσίαση της Loeb Classical Library 
* ψηφιακές εκδόσεις

Κατηγορία:Σειρές βιβλίων
Καστέλ Γκαρντένα

thumb|220px|Το κάστρο Γκάρντενα

Το **Καστέλ Γκαρντένα** (ιταλικά: Castel Gardena, γερμανικά: Fischburg. *τοπική διάλεκτος*: **'I Ciastèl**), είναι κάστρο της βόρειοανατολικής Ιταλίας. Βρίσκεται στους πρόποδες του *Σασολέγκο* στις Δολομιτικές Άλπεις στην περιφέρεια Τρεντίνο-Άλτο Άντιτζε . Βρίσκεται κοντά στην κωμόπολη Σάντα Κριστίνα Βαλγκαρντένα στην κοιλάδα του Γκαρντένα.

Το κάστρο χτίστηκε το 1641 από τον κόμη του Βολκενστάιν σε σχέδια του γλύπτη και αρχιτέκτονα * Hans Reichle*. Το γερμανικό όνομα του κάστρου που είναι και το αυθεντικό σημαίνει «το σπίτι της αλιείας» που προέρχεται από τις κοντινές λίμνες και την αγάπη του ιδιοκτήτη για τον ψάρεμα. 

Σήμερα το κάστρο ανήκει στον βαρώνο Αντρέα Φρανκέττι (*Andrea Franchetti*) ο οποίος ζει εδώ τα καλοκαίρια και γι' αυτό τον λόγο δεν είναι επισκέψιμο.

## Παραπομπές


## Βιβλιογραφία
*  Oswald Trapp: Tiroler Burgenbuch IV: Band Eisacktal (Nicolò Rasmo: Fischburg), 2. Auflage, Bozen: Verlag Athesia 1984, S. 235-257. ISBN 88-7014-366-X

## Εξωτερικοί σύνδεσμοι
* 

ΓκαρντεναΚαστελ
Nikephoros

Το περιοδικό **''Nikephoros** - Zeitschrift fürSport und Koltur im Altertum* (*Νικηφόρος*, ISSN 0934-8913 ) είναι γερμανικό επιστημονικό περιοδικό αρχαιολογικού περιεχομένου.
==Σύνθεση και κυκλοφορία==
Το *Nikephoros'' δημοσιεύει σύγχρονα συγγράμματα φιλολογικού, ιστορικού και αρχαιολογικού περιεχομένου με στόχο την μελέτη και ανάλυση του αθλητισμού σε όλο το φάσμα της ιστορίας και προϊστορίας από την προϊστορική εποχή, στην Ασσυρία, Βαβυλώνα, αρχαία Αίγυπτο, την αρχαία Ελλάδα, από την αρχαϊκή και μέχρι την κλασική, ελληνιστική και βυζαντινή εποχή, την εποχή του Ουμανισμού και την νεότερη ιστορία μέχρι τις ημέρες μας. Επίκεντρο των θεμάτων είναι πάντοτε ο αθλητισμός και η μουσική σε σχέση με την θρησκεία, τον πολιτισμό, την πολιτική, το δίκαιο, την ανατροφή και την καθημερινή ζωή.

Κυκλοφορεί από το 1988 σε ετήσιους τόμους υπό την επίβλεψη επιστημονικής επιτροπής καθώς και των ινστιτούτων αρχαίας ιστορίας και αρχαιολογίας του πανεπιστημίου του Γκρατς, αρχαίας ιστορίας και ασσυριολογίας του Πανεπιστημίου του Ίνσμπρουκ και ιστορίας του αθλητισμού της Ανώτατης Σχολής Σωματικής Αγωγής της Κολωνίας.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Επιστημονικά περιοδικά
Κατηγορία:Περιοδικά στη γερμανική γλώσσα
Κατηγορία:Μέσα Μαζικής Ενημέρωσης της Αυστρίας
Κατηγορία:Περιοδικά στην αγγλική γλώσσα
Κατηγορία:Περιοδικά στη γαλλική γλώσσα
Κατάλογος φονικών σεισμών στην Ελλάδα

[350px|μικρογραφία|δεξιά|Χάρτης των επίκεντρων των καταγεγραμμένων σεισμών της [Ελλάδας (καθώς και τμημάτων γειτονικών χωρών), με μέγεθος-τιμή άνω των 4,0 βαθμών της κλίμακας ρίχτερ, κατά την χρονική περίοδο μεταξύ 1900 και 2017. Εμφανίζονται με χρώματα: 1) Μπλε 4,0 έως 4,9 2) Πράσινο: 5,0 έως 5,9 3) Κίτρινο: 6,0 έως 6,9 4) Πορτοκαλί: 7,0 έως 7,9]]

Από σεισμολογικής απόψεως η Ελλάδα βρίσκεται στη σύνθετη οριακή ζώνη της Ανατολικής Μεσογείου μεταξύ της αφρικανικής και της ευρασιατικής τεκτονικής πλάκας. Συγκεκριμένα το βόρειο τμήμα της Ελλάδας βρίσκεται στην Ευρασιατική πλάκα ενώ το νότιο τμήμα βρίσκεται στην πλάκα του Αιγαίου, η οποία μετακινείται νοτιοδυτικά σε σχέση με την ευρασιατική, με ρυθμό 30 mm/έτος ενώ η αφρικανική υποχωρεί προς τα βόρεια κάτω από την πλάκα του Αιγαίου με ρυθμό περίπου 40 mm/έτος. Το βόρειο όριο πλάκας είναι ένα σχετικά διάχυτο αποκλίνων όριο ενώ το νότιο συγκλίνον όριο σχηματίζει το ελληνικό τόξο.

Οι ισχυρότεροι σεισμοί ιστορικά είναι εκείνοι που συνδέονται με το Ελληνικό Τόξο, αν και κανένας δεν είναι μεγαλύτερος των 7,2 βαθμών όπως έχει παρατηρηθεί από τις σύγχρονες καταμετρήσεις των σεισμολογικών οργάνων. Ωστόσο τα πρότερα ιστορικά σεισμικά γεγονότα των 365 μ.Χ. και 1303 μ.Χ. πιθανόν να ήταν πολύ μεγαλύτερα από τις παραπάνω σεισμικές καταμετρήσεις. Στην ηπειρωτική Ελλάδα, οι βλάβες προκαλούνται από τεκτονικούς σεισμούς έως και 7 βαθμούς της κλίμακας Ρίχτερ, ενώ στο Βόρειο Αιγαίο έχουν σημειωθεί γεγονότα με μέγεθος έως 7,2 βαθμών. Τέλος, έχουν καταγραφεί σεισμοί ενδιαμέσου βάθους με μεγέθη άνω των 7 βαθμών στα όρια του ελληνικού τόξου, αλλά τέτοιου είδους γεγονότα προκαλούν μικρές υλικές ζημιές, αν και είναι ευρέως αισθητά σε μεγάλες γεωγραφικές αποστάσεις.

## Κατάλογος σεισμών
Αυτός ο κατάλογος περιλαμβάνει σεισμούς που επηρέασαν την Ελλάδα κατά τη διάρκεια των ιστορικών καταγραφών. Αυτή η λίστα είναι επί του παρόντος ελλιπής και αντιπροσωπεύει μόνο ένα μικρό μέρος των ιστορικών σεισμικών γεγονότων της χώρας.

Παρακάτω αναγράφονται οι σύγχρονοι ισχυροί σεισμοί με τα περισσότερα θύματα που σημειώθηκαν στην Ελλάδα από τις αρχές του 19ου αιώνα και ύστερα.
}
|bgcolor="#FF9900"|6,7
| 2
|-
| style="text-align: center" |30 Οκτωβρίου 2020
|Σάμος
|bgcolor="#FF9900"|6,7
| 116
|-
| style="text-align: center" |3 Μαρτίου 2021
|Ελασσόνα
|bgcolor="#FF9900"|6,3
| 1
|-
| style="text-align: center" |27 Σεπτεμβρίου 2021
|Αρκαλοχώρι
|bgcolor="#FFFDD0"|5,8
|1
|-
|}

## Σημειώσεις

## Παραπομπές


## Πηγές
* Εγκυλοπαίδεια *ΔΟΜΗ*, τόμ. 26, σ.356 ISBN 960-8177-78-2

## Βιβλιογραφία
* 

*
Σεισμων στην Ελλαδα
Alta

Η **Alta**  ήταν ελληνική αυτοκινητοβιομηχανία. Η παραγωγή μοτοσυκλετών και τρικύκλων με κινητήρες Sachs 50 cm³ ξεκίνησε το 1962. Το μοντέλο μοτοσικλέτας 50S ήταν γνωστό για την αξιοπιστία του και αρκετά αντίτυπα κυκλοφορούσαν κανονικά δεκαετίες μετά τη λήξη της παραγωγής. Το 1967 η εταιρεία παρουσίασε το μοντέλο A700, ένα τρίκυκλο φορτηγό δικής της ανάπτυξης, με 2-κύλινδρο κινητήρα της BMW, ισχύος 35 hp, και ωφέλιμο φορτίο 800 κιλά. Το φορτηγό αυτό, έγινε ένα από τα πιο επιτυχημένα οχήματα αυτού του είδους στην Ελλάδα.
250px|left|thumb|Alta 200 του 1968.

Το 1968 η Alta παρουσίασε ένα τρίτροχο επιβατικό αυτοκίνητο, το μοντέλο Alta A200 (επειδή τα τρίτροχα φορολογούνταν πολύ πιο ευνοϊκά σύμφωνα με τον ελληνικό νόμο). Έφερε κινητήρα Heinkel 200 cm³ (εξ ου και η ονομασία του) και ήταν βασισμένο στο γερμανικό Fuldamobil (το οποίο επίσης παρήχθη από την Attica στην Ελλάδα υπό σχετική άδεια), αλλά με σημαντικές αλλαγές στο σχεδιασμό του αμαξώματος και αρκετά πιο σύγχρονη εμφάνιση. Για την κατασκευή του μοντέλου, που ξεκίνησε μέσα στο ίδιο έτος, η εταιρεία μετέφερε την παραγωγή σε νέο, μεγαλύτερο εργοστάσιο στην Ελευσίνα όπου και λειτουργούσε μέχρι το 1978.

## Γκαλερί

Image:ALTA 50S.jpg|Alta 50S (1962)
Image:ALTA A700.jpg|Alta A700 (1967)
Image:ALTA A200.jpg|Alta A200 (1968)
Αρχείο:Emblem Alta.JPG|Εμπρόσθιο σήμα


Κατηγορία:Ελληνικά εμπορικά σήματα
Κατηγορία:Πρώην ελληνικές αυτοκινητοβιομηχανίες
Λιάσκοβο

Με την ονομασία **Λιάσκοβο** φέρονταν παλαιότερα τα ακόλουθα ελληνικά χωριά:

* Πετρωτό Καρδίτσας και
* Μεσοχώρι Φθιώτιδας.
Κύπελλο Πρωταθλητριών Ευρώπης στην καλαθοσφαίριση 1957-58

Το **Κύπελλο Πρωταθλητριών ομάδων Ευρώπης [[καλαθοσφαίριση|καλαθοσφαίρισης]] ανδρών** (σήμερα Ευρωλίγκα ανδρών), της περιόδου 1957-58 ήταν η πρώτη διοργάνωση του συγκεκριμένου διασυλλογικού θεσμού. Διεξήχθη με τη συμμετοχή 24 ομάδων, από τις οποίες στον 2ο γύρο προκρίθηκαν οι οκτώ, χωρίς να δώσουν αγώνα. Οι αγώνες έγιναν κατά το χρονικό διάστημα από 1 Μαρτίου 1958 έως και 15 Ιουλίου 1958.

Το ζευγάρι του Τελικού αποτέλεσαν η τότε σοβιετική ΑΣΚ Ρίγα από τη σημερινή Λετονία και η βουλγαρική Ακαντέμικ Σόφιας.

Στην πορεία τους προς τον Τελικό, οι δυο ομάδες είχαν αποκλείσει αντίστοιχα, η πρώτη το *Πανεπιστήμιο Βερολίνου* (έχασε με 86-85 στη Γερμανία και νίκησε 91-56 στον επαναληπτικό), τη Λέγκια Βαρσοβίας (90-69 στη Λετονία και έχασε με 63-61 στη ρεβάνς) και τη Ρεάλ Μαδρίτης χωρίς αγώνα και η δεύτερη τις *Αλέπ* (84-58, 73-43), Ολύμπια Λιουμπλιάνας (81-80, 80-64), Σ.Σ.Α. Βουκουρεστίου (70-64 εντός έδρας και ήττα με 78-77 στη Ρουμανία) και Χόνβεντ, με 89-87 στη Βουδαπέστη και 76-64.  

## Ο διπλός τελικός
*Ρίγα, 8 Ιουλίου 1958: ΑΣΚ Ρίγα-Ακαντέμικ Σόφιας **86**-81
*Σόφια, 15 Ιουλίου 1958: Ακαντέμικ-Ρίγα 71-**84**

Οι συνθέσεις του 2ου Τελικού ήσαν:

*ΑΣΚ Ρίγα (Αλεξάντερ Γκομέλσκι): Β. Μουΐζνιεκς 17, Βαλτμάνις 10, Χεστ 4, Γιανκόβσκι 13, Γκ. Μουΐζνιεκς 11, Κρούμινς 13, Λεόντσικς 3, Γκούλμπις 9, Κάλκερτς 4, Βερίτις, Ντάβις.
*Ακαντέμικ Σόφιας: Ατανάσσωβ 6, Σέμωβ 4, Ράντεβ 20, Στοϊμένωβ 4, Γκ. Πάνωβ 13, Εμμανουήλωβ 4, Λ. Πάνωβ 8, Ίλωβ 11, Βέρκωβ 1, Λάζαρωβ, Νέιτσεβ, Βλαγκιέβ.

## Πηγές
*"100 χρόνια μπάσκετ 1891-1991", σελ. 143-144 (Έκδοση Περιοδικό "ΤΡΙΠΟΝΤΟ" και "Στιγμή Ε.Ε. & Σια-Α. Φλουράκη", Αθήνα 1991)
*"Αθλητικη Ηχώ", φύλλο Τετάρτης 30 Ιουλίου 1958. 

1957-58
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Νόμος Τζάουλ

Ο **νόμος του Τζάουλ** περιγράφεται ως εξής**:**

Η μεταβολή της θερμικής ενέργειας ενός αντιστάτη αντίστασης R, όταν από αυτόν διέρχεται ηλεκτρικό ρεύμα σταθερής έντασης I και επομένως η ποσότητα της θερμότητας Q που μεταφέρεται από αυτόν προς το περιβάλλον σε χρονικό διάστημα t είναι:
α) ανάλογη του τετραγώνου της έντασης Ι του ηλεκτρικού ρεύματος που διαρρέει τον αντιστάτη,
β) ανάλογη της αντίστασης R του αντιστάτη,
γ) ανάλογη του χρόνου t διέλευσης του ηλεκτρικού ρεύματος από τον αντιστάτη.
Η μαθηματική σχέση με την οποία συνδέονται τα παραπάνω φυσικά μεγέθη είναι η εξής:

:Q = I^2 \times R \times t

Όλα τα μεγέθη μετριούνται σε μονάδες του SI δηλαδή η θερμότητα (Q) σε Joule (J), η ένταση του ηλεκτρικού ρεύματος (Ι) σε Αμπέρ (Α), η αντίσταση (R) σε Ωμ (Ω) και ο χρόνος (t) σε δευτερόλεπτα (s).

## Πηγές
* Αντωνίου Ν., Δημητριάδης Π., Καμπούρης Κ., Παπαμιχάλης Κ., Παπατσίμπα Λ., Φυσική Γ' Γυμνασίου, ΟΕΔΒ, 2010.

Κατηγορία:Ηλεκτρικά κυκλώματα
Κατηγορία:Νόμοι της θερμοδυναμικής
Κύπελλο Πρωταθλητριών Ευρώπης στην καλαθοσφαίριση 1958-59

Το **Κύπελλο Πρωταθλητριών ομάδων Ευρώπης [[καλαθοσφαίριση|καλαθοσφαίρισης]] ανδρών** (σήμερα Ευρωλίγκα ανδρών), της περιόδου 1958-59 ήταν η δεύτερη διοργάνωση στα χρονικά του συγκεκριμένου διασυλλογικού θεσμού. Διεξήχθη με τη συμμετοχή 21 ομάδων, χωρισμένων σε οκτώ ομίλους, με 2 γύρους προκριματικών. 

Στο 2ο γύρο η ιταλική Σίμενταλ Μιλάνου νίκησε στην έδρα της στον πρώτο αγώνα με **72-47** την αιγυπτιακή **Γκεζίρα** αλλά δεν προσήλθε στον επαναληπτικό και αποκλείστηκε από τα Προημιτελικά, όπου φυσικά πέρασε η αντίπαλός της, όπως και η κάτοχος του τρόπαιου ΑΣΚ Ρίγα της Λετονίας (που τότε εκπροσωπούσε τη Σοβιετική Ένωση, η γαλλική **Σαλερβίλ**, η **[[ΟΦΚ Βελιγραδίου|Μπεογκράσκι]]** της τότε ενιαίας Γιουγκοσλαβίας, η φιναλίστ της προηγούμενης περιόδου Ακαντέμικ Σόφιας, η ουγγρική Χόνβεντ, η βελγική Άντβερπ και η πολωνική Λεχ Πόζναν.

Στη φάση αυτή, η Ρίγα νίκησε στο πρώτο ματς εντός έδρας (29 Μαρτίου 1959) με διαφορά 25 πόντων (**79-54**) τη Χόνβεντ και έχασε 88-80 στη Βουδαπέστη, στις 9 Απριλίου. Έτσι, εισήλθε για δεύτερη συνεχόμενη χρονιά στους "4", μαζί με τις Λέχ Πόζναν (που απέκλεισε την Αντβέρπ), Ακαντέμικ (σε βάρος της Γκεζίρα, καθώς επικράτησαν από το πρώτο ματς, του Καίρου με **69-65** στις 5 Απριλίου του 1959) και Μπεογκράσκι (που έβγαλε έξω τη Σαλερβίλ).

*Τα ζευγάρια των ημιτελικών ήσαν Λεχ-Ρίγα (η Ρίγα νίκησε και στην Πολωνία, αλλά και με **84-76** στη ρεβάνς) και Μπεογκράσκι-Ακαντέμικ, στο οποίο υπερίσχυσαν οι βούλγαροι. Η Μπεογκράσκι νίκησε με διαφορά 10 πόντων (*79-69*) στο Βελιγράδι, αλλά συνετρίβη με **17 πόντους** (**94-77**) στο δεύτερο παιχνίδι (ημίχρονο 61-47).

*Οπότε, το ζευγάρι του Τελικού αποτέλεσαν και πάλι, όπως και ένα χρόνο πριν, η ΑΣΚ Ρίγα με την Ακαντέμικ Σόφιας.

## Ο διπλός τελικός
*Ρίγα, 22 Ιουνίου 1959: ASK Ρίγα-Ακαντέμικ Σόφιας **79**-58
*Σόφια, 28 Ιουνίου 1959: Ακαντέμικ-Ρίγα 67-**69**

Η ΑΣΚ Ρίγα του Αλεξάντερ Γκομέλσκι αναδεικνύονταν λοιπόν και πάλι Πρωταθλήτρια Ευρώπης.

## Πηγές
*"100 χρόνια μπάσκετ 1891-1991", σελ. 144 (Έκδοση Περιοδικό "ΤΡΙΠΟΝΤΟ" και "Στιγμή Ε.Ε. & Σια-Α. Φλουράκη", Αθήνα 1991)
*"Αθλητικη Ηχώ", φύλλο 6 Απριλίου 1959.
*"Αθλητικη Ηχω", φύλλο 10 Μαϊου 1959. 
*"Αθλητικη Ηχω", φύλλο 15 Ιουνίου 1959.
*"Αθλητικη Ηχω", φύλλο 2 Ιουλίου 1959.

1958-59
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Πεχαμετρικό χαρτί

Το πεχαμετρικό χαρτί είναι ένα ειδικό απορροφητικό χαρτί εμποτισμένο με μείγμα δεικτών, το οποίο αλλάζει χρώμα ανάλογα με το pH του διαλύματος.Ο τρόπος που χρησιμοποιείται είναι ο εξής. Βρέχουμε το χαρτί με το δείγμα μας.Αφαιρούμε ότι επιπλέον υγρό υπάρχει στο πεχαμετρικό χαρτί. Τότε το χαρτί αλλάζει χρώμα και συγκρίνεται με το δειγματολόγιο χρωμάτων, εντός 40 δευτερολέπτων, όπου δίπλα στο καθένα αναγράφεται και η τιμή PH.

## Πηγές
Θεοδωρόπουλος Π., Παπαθεοφάνους Π.,  Σιδέρη Φ., Χημεία Γ' Γυμνασίου, ΟΕΔΒ, 2009.

Κατηγορία:Χαρτοποιία
Κατηγορία:Δείκτες PH
Μπλε της βρωμοθυμόλης

μικρογραφία|250px|Το μπλε της βρωμοθυμόλης σε όξινο, ουδέτερο και βασικό περιβάλλον, από αριστερά προς τα δεξιά
Το **μπλε της βρωμοθυμόλης** είναι δείκτης που χρησιμοποιείται στα χημικά εργαστήρια για ασθενή οξέα και βάσεις. Επίσης χρησιμοποιείται ως δείκτης φωτοσύνθεσης, καθώς παρουσία CO2 έχει κίτρινο χρώμα.

Αν το μπλε της βρωμοθυμόλης προστεθεί σε διάλυμα με pH 7,6 (γενικά σε βασικά διαλύματα) αποκτά μπλε χρώμα. Συνεπώς μπορεί να χρησιμοποιηθεί ως γενικός δείκτης.

## Πηγές
Θεοδωρόπουλος Π., Παπαθεοφάνους Π., Σιδέρη Φ., Χημεία Γ' Γυμνασίου, ΟΕΔΒ, 2009.

Κατηγορία:Φαινόλες
Κατηγορία:Δείκτες PH
Αιθάλη

Η **Αιθάλη **είναι ακάθαρτα σωματίδια άνθρακα που προκύπτουν από την ατελή καύση των υδρογονανθράκων. Σε αυστηρό ορισμό προκύπτει από την καύση αερίων αλλά ο ορισμός αυτός έχει επεκταθεί ώστε να συμπεριλάβει και υπολειμματικά σωματίδια από πυρολυμένο καύσιμο όπως γαιάνθρακες, κάρβουνα, πετρελαίου και ούτω καθ' εξής. Πρόκειται ουσιαστικά για έναν ρύπο που παράγεται κατά τη χημική αντίδραση της καύσης των ξύλων στο τζάκι. Έχει τη μορφή λιπαρής **πίσσας** και είναι εξαιρετικά εύφλεκτη. Μια σπίθα είναι αρκετή για να πυροδοτήσει φωτιά στην καμινάδα όταν στα τοιχώματά της υπάρχει μεγάλη ποσότητα αιθάλης. **Αιθάλη** ονομάζεται επίσης ο τεχνητός άνθρακας, που χρησιμοποιείται στην παρασκευή μελάνης χρωμάτων και άλλων υλικών.

Η αιθάλη θεωρείται η δεύτερη μεγαλύτερη αιτία της υπερθέρμανσης του πλανήτη.

## Παραπομπές


## Πηγές
* Θεοδωρόπουλος Π., Παπαθεοφάνους Π., Σιδέρη Φ., *Χημεία Γ΄ Γυμνασίου*, ΟΕΔΒ, 2009.

## Εξωτερικοί σύνδεσμοι
* 

Κατηγορία:Αλλοτροπία
Κατηγορία:Άνθρακας
Ζωικός άνθρακας

Ο **ζωικός άνθρακας** είναι τεχνητός άνθρακας που παράγεται κατά την απανθράκωση ζωικών απορριμμάτων, όπως κόκκαλα, αίμα κτλ. Εμφανίζει μεγάλη προσροφητική ικανότητα.

## Πηγές
* Θεοδωρόπουλος Π., Παπαθεοφάνους Π., Σιδέρη Φ., Χημεία Γ' Γυμνασίου, ΟΕΔΒ, 2009.

Κατηγορία:Άνθρακας
Πετροχημεία

Η **Πετροχημεία** είναι ένας κλάδος της χημείας, ο οποίος μελετά την μετατροπή του αργού πετρελαίου (πετρέλαιο) και του φυσικού αερίου σε χρήσιμα προϊόντα ή πρώτες ύλες. Αυτά τα λεγόμενα και πετροχημικά έχουν γίνει ένα ουσιαστικό μέρος της χημικής βιομηχανίας σήμερα.

## Προέλευση
300px|μικρογραφία|δεξιά|Αμπαντάν Πετροχημικο Συγκρότημα (Ιράν, 1970)
Είναι δυνατόν να παραχθεί πετρέλαιο από οποιοδήποτε είδος οργανικής ύλης κάτω από τις κατάλληλες συνθήκες. Η συγκέντρωση της οργανικής ύλης δεν είναι πολύ υψηλή στις αρχές, αλλά το πετρέλαιο και το φυσικό αέριο εξελίχθηκαν σε μέρη που ευνόησαν τη διατήρηση τέτοιων στοιχείων, όπως η περίκλειση του πορώδους ψαμμίτη. Το πετρέλαιο που παράγεται από φυσικές μεταβολές των οργανικών υλικών που διαρκούν εκατομμύρια έτη, συσσωρεύεται κάτω από την επιφάνεια της Γης σε εξαιρετικά μεγάλες ποσότητες.

Η πρώτη εμπορική εταιρεία πετρελαίου ιδρύθηκε το 1859, δύο χρόνια αργότερα συστάθηκε και το πρώτο διυλιστήριο πετρελαίου. Η βιομηχανία αναπτύχθηκε στα τέλη της δεκαετίας του 1940. Η ζήτηση για τα προϊόντα που προέρχονται από την πετροχημική βιομηχανία αυξήθηκε κατά τη διάρκεια του Β΄ Παγκοσμίου Πολέμου. Η ζήτηση για συνθετικά υλικά σταδιακά αυξήθηκε, και αυτή η αυξανόμενη ζήτηση καλύφθηκε με την αντικατάσταση δαπανηρών και μερικές φορές λιγότερο αποδοτικών προϊόντων από τα συνθετικά υλικά. Αυτό συντέλεσε στο να εξελιχθεί η επεξεργασία των πετροχημικών σε μια μεγάλη βιομηχανία.

Πριν από αυτή την εξέλιξη, η πετροχημική βιομηχανία ήταν ένας προσωρινός κλάδος, όπου πραγματοποιούνταν διάφορα πειράματα. Η βιομηχανία χρησιμοποίησε βασικά υλικά: συνθετικά καουτσούκ κατά τη δεκαετία του 1900, βακελίτη, το πρώτο πετροχημικό που προήλθε από πλαστικό το 1907, οι πρώτοι διαλύτες πετροχημικών στη δεκαετία του 1920, πολυστυρένιο στη δεκαετία του 1930. Μετά την περίοδο αυτή, η βιομηχανία παρήγαγε υλικά για ένα μεγάλο φάσμα τομέων, από είδη οικιακής χρήσης (συσκευές κουζίνας, κλωστοϋφαντουργίας, έπιπλα), ιατρικής (βηματοδότες, σάκους μετάγγισης), αναψυχής (αθλητικά παπούτσια, υπολογιστές) ή είδη για εξαιρετικά εξειδικευμένους τομείς όπως αυτά για ανίχνευση στην αρχαιολογία και την εγκληματολογία.

## Περαιτέρω ανάγνωση
* Πετρέλευση
* Πετροχημικά

## Πηγές
* Θεοδωρόπουλος Π., Παπαθεοφάνους Π., Σιδέρη Φ., *Χημεία Γ΄ Γυμνασίου*, ΟΕΔΒ, 2009.

## Εξωτερικοί σύνδεσμοι

* Πετροχημεία στην Ευρώπη
* Εκπαιδευτικοί πόροι για την Πετροχημεία

Κατηγορία:Κλάδοι της χημείας
Κατηγορία:Πετρέλαιο
Αποθείωση

Αποθείωση είναι η πρώτη επεξεργασία στην οποία υφίσταται το πετρέλαιο και αποσκοπεί στην απομάκρυνση των θειούχων προσμείξεων, οι οποίες κατά την καύση δημιουργούν τα ρυπογόνα οξείδια του θείου (SΟx).

## Πηγές

Θεοδωρόπουλος Π., Παπαθεοφάνους Π., Σιδέρη Φ., Χημεία Γ' Γυμνασίου, ΟΕΔΒ, 2009.

Κατηγορία:Τεχνολογία Πετρελαίου
Κατηγορία:Χημικές αντιδράσεις
Κύπελλο Ελλάδος ποδοσφαίρου ανδρών 2011-12

Η **70η διοργάνωση** στην Ελλάδα του Κυπέλλου ποδοσφαίρου ανδρών διεξήχθη με την συμμετοχή ομάδων και των τριών επαγγελματικών κατηγοριών (Σούπερ Λίγκ, Φούτμπολ Λίγκ, Φούτμπολ Λίγκ 2). Τον τίτλο κατέκτησε ο Ολυμπιακός για 25 φορά στην ιστορία του κερδίζοντας τον Ατρόμητο στον τελικό με 2-1 στην παράταση. 

## Ο τελικός

## Παραπομπές


*Ιστοσελίδα της ΕΠΟ - Κύπελλο Ελλάδας 2011-2012

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2011-2012
Αλεξάντερ Γκομέλσκι

Ο **Αλεξάντερ Γιακόβλεβιτς Γκομέλσκι** (ρωσικά: *Гомельский, Александр Яковлевич*, Κρονστάνδη, ΕΣΣΔ, 18 Ιανουαρίου 1928 – Μόσχα, Ρωσία, 16 Αυγούστου 2005) ήταν Σοβιετικός (από τη Ρωσία) προπονητής καλαθοσφαίρισης, εβραικής καταγωγής. Συνέδεσε το όνομά του με τις μεγαλύτερες επιτυχίες του αθλήματος της Σοβιετικής Ένωσης θεωρούμενος ως ο "Πάπας" της καλαθοσφαίρισης της χώρας.

## Βιογραφία
Ξεκίνησε τη σταδιοδρομία του ως προπονητής το 1949 στο Λένινγκραντ με την ομάδα Σπάρτακ Λένινγκραντ. Το 1953 προσλήφθηκε στην ΑΣΚ Ρίγα, μια ομάδα του Σοβιετικού Στρατού, οδηγώντας την σε 3 τίτλους πρωταθλήματος ΕΣΣΔ και τρεις ευρωπαϊκές κατακτήσεις, από το 1958 έως και το 1960. Το 1969 μεταπήδησε στην ΤΣΣΚΑ Μόσχας έως το 1980, κατακτώντας με αυτήν 10 σοβιετικά πρωταθλήματα (1970–1974, 1976–1980), 2 κύπελλα (1972–1973) και επιπλέον έναν ευρωπαϊκό τίτλο στα 1971, οδηγώντας επίσης το σύλλογο σε δυο ακόμη Τελικούς, του τότε "*Κυπέλλου Πρωταθλητριών Ευρώπης*" το 1970 και το 1973.

Ο Γκομέλσκι διετέλεσε προπονητής της Εθνικής Ομάδας της ΕΣΣΔ, για 19 ολόκληρα χρόνια, οδηγώντας την σε 7 τίτλους Ευρωπαϊκών Πρωταθλημάτων (1961, 1963, 1965, 1967, 1969, 1979 και 1981, ενώ ηττήθηκε στον τελικό του 1987 από την Εθνική Ελλάδας στην παράταση), σε δύο κατακτήσεις Παγκόσμιων Πρωταθλημάτων (1967 και 1982) όπως επίσης και στο χρυσό μετάλλιο στη Ολυμπιάδα του 1988.

Ήταν ο τεχνικός της Σοβιετικής Εθνικής Ομάδας το 1972 και αναμενόταν να κοουτσάρει την ομάδα στην Ολυμπιάδα του Μονάχου, αλλά η KGB ακύρωσε το διαβατήριό του, φοβούμενη μήπως ο Γκομέλσκι, καθότι Εβραίος, επιχειρούσε να διαφύγει στο Ισραήλ. 

Η σοβιετική ομάδα, οδηγούμενη αντί αυτού, από τον Βλαντιμίρ Κοντράσιν κατέκτησε εκείνη τη χρονιά το πρώτο της χρυσό μετάλλιο Ολυμπιακών Αγώνων, νικώντας στον Τελικό του τουρνουά την ομάδα των ΗΠΑ με 51–50, με αμφισβητούμενο καλάθι στη λήξη της συνάντησης του Αλεξάντερ Μπελόφ. Τα τελευταία χρόνια της ζωής του, ο Γκομέλσκι χρημάτισε πρόεδρος της ΤΣΣΚΑ Μόσχας. Ανέλαβε επίσης την τεχνική ηγεσία πολλών άλλων ομάδων, στην Ισπανία, τη Γαλλία και τις ΗΠΑ.
 
Από το 1995 το όνομά του περιλαμβάνεται στο Naismith Memorial Basketball Hall of Fame. Το 2007, δύο χρόνια μετά το θάνατό του περιελήφθη και στο Μουσείο της FIBA (FIBA Hall of Fame). Το 2008 συμπεριλήφθηκε στους 50 σπουδαιότερους συνεισφέροντες της Ευρωλίγκα. Το ετήσιο βραβείο για τον καλύτερο προπονητή της Ευρωλίγκας φέρει επίσης την επωνυμία "Αλεξάντερ Γκομέλσκι", όπως επίσης και το Μουσείο της ΤΣΣΚΑ.

## Παραπομπές


Κατηγορία:Ρώσοι αθλητές
Κατηγορία:Προπονητές καλαθοσφαίρισης
Κατηγορία:Προπονητές νικητές Ευρωμπάσκετ
Κατηγορία:Θάνατοι από λευχαιμία
Κατηγορία:Προπονητές νικητές Ευρωλίγκα
Κατηγορία:Προπονητές καλαθοσφαίρισης ΤΣΣΚΑ Μόσχας
Κατηγορία:Εισαχθέντες  στο Hall of Fame της FIBA
Κατηγορία:Σοβιετικοί προπονητές καλαθοσφαίρισης
Κατηγορία:Εισαχθέντες στο Naismith Memorial Basketball Hall of Fame
Κατηγορία:Μέλη Ολυμπιακού Τάγματος
Κατηγορία:Αποδέκτες του Τάγματος του Κόκκινου Λαβάρου της Εργασίας
Κατηγορία:Μέλη του Κομμουνιστικού Κόμματος Σοβιετικής Ένωσης
Κατηγορία:Αποδέκτες του Τάγματος της Φιλίας των Λαών
Αναγέννηση Σερρών

Η **Αναγέννηση** είναι χωριό του νομού Σερρών. Είναι έδρα ομώνυμης τοπικής κοινότητας που ανήκει στο δήμο Σερρών. Είναι κτισμένη σε υψόμετρο 24 μέτρων και σύμφωνα με την απογραφή του 2011 έχει 752 κατοίκους. Η τοπική κοινότητα Αναγέννησης είναι χαρακτηρισμένη ως αγροτικός πεδινός οικισμός, με έκταση 13,379 χμ² (2011).

Το παλιό όνομα του χωριού ήταν Τσιτσιλίγκοβον ή Τσουτσλίκοβο ή Τσούτσουλη ή Τσιτσιλή. Τα εγκαίνια του συνοικισμού «Τσιτσιλίκοβο» πραγματοποιήθηκαν την 1 Μαίου του 1925 από ανώτερα στελέχη της επιτροπής εποικισμού. Mετονομάστηκε σε Αναγέννηση το 1928. Κυρίως κατοικείται από Πόντιους πού ήρθαν μετά το 1923 με την ανταλλαγή πληθυσμών, από το χωριό του Καρς (Καύκασος) και συγκεκριμένα, το (Χαραμή Βαρτάν ή Αράμ Βαρτάμ) ή Καρατσομπάν σήμερα).

Στο χωριό εδρεύει ο Οδυσσέας Αναγέννησης 1952, ο οποίος αποκαλείται και Αναγέννηση Σερρών.

Στις αρχές της δεκαετίας του 2010 παρατηρήθηκε ένα κύμα επιστροφής παλαιών κατοίκων του χωριού, οι οποίοι είχαν μετεγκατασταθεί στις πόλεις πίσω σε αυτό.

## Πληθυσμός

## Προσωπικότητες
**Γεννήθηκαν στην Αναγέννηση**
* Νικόλαος Καρυπίδης, Έλληνας ολυμπιονίκης παλαιστής που προτομή του κοσμεί την κεντρική πλατεία του χωριού, κατέλαβε την 4η θέση στους Θερινούς Ολυμπιακούς Αγώνες του 1968
**Κατάγονται από την Αναγέννηση**
* Μητροπολίτης Ροδοστόλου Χρυσόστομος (1933 - 2025), Έλληνας αρχιερέας του Οικουμενικού Πατριαρχείου
* Χρήστος Καρυπίδης, Έλληνας ποδοσφαιριστής

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Σερρών
1496 Τούρκου

μικρογραφία|3D μοντέλο του αστεροειδούς 1496 Τούρκου
Ο **Τούρκου (Turku)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,477. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την πόλη αυτή.

## Φυσικά χαρακτηριστικά
Τα φυσικά χαρακτηριστικά του Τούρκου είναι άγνωστα. Ο Τούρκου περιστρέφεται γύρω από τον εαυτό του μία φορά κάθε 6 ώρες και 28 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τουρκου
1497 Τάμπερε

Ο **Τάμπερε (Tampere)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,315. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από τη φινλανδική πόλη Τάμπερε.

## Φυσικά χαρακτηριστικά
Η μέση διάμετρος του Τάμπερε εκτιμάται σε 14 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ταμπερε
1619 Ουέτα

μικρογραφία|3D μοντέλο του αστεροειδούς 1619 Ουέτα
Ο **Ουέτα (Ueta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,147. Ανακαλύφθηκε το 1953 από τον Ιάπωνα αστρονόμο Τετσουγιάσου Μιτάνι, που παρατηρούσε από το Kwasan, και πήρε το όνομά του προς τιμή του Ιάπωνα αστρονόμου Jo Ueta (上田穣).

## Φυσικά χαρακτηριστικά
Ο φασματικός τύπος του Ουέτα είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα. Ο Ουέτα περιστρέφεται γύρω από τον εαυτό του μια φορά κάθε 2,720 ώρες, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java)

Ουετα
Μελιτίνι

Το **μελιτίνι** είναι ένα παραδοσιακό κυκλαδίτικο γλυκό, ειδικά από τη Σαντορίνη, που φτιάχνεται με ζύμη και φρέσκο τυρί. Είναι σαν μικρή τυρόπιτα, που συχνά αναφέρεται και ως λυχναράκι. Φτιάχνεται με παλιά παραδοσιακή συνταγή, «τσιμπιέται» με τα δάχτυλα με μια μοναδική τέχνη, με αποτέλεσμα που μοιάζει με κόσμημα. Ανάλογο γλυκό υπάρχει και στην Ανάφη, λέγεται μελιτερό, αλλά επειδή η ζύμη είναι πιο παχιά, τα «τσιμπήματα» είναι λιγότερα. Στην Τήνο λέγεται τσιμπητό, ενώ στην Κρήτη λυχναράκι ή καλιτσούνι, το οποίο φτιάχνεται από φρέσκια μυζήθρα. Το μελιτίνι συναντάται σε διάφορα μεγέθη, μεσαίο, μικρό (μελιτινάκι) και μεγάλο (τάρτα μελιτίνι).

Στο κέντρο είναι αφράτο και γευστικό, με μείγμα που αποτελείται από ανθότυρο ή μυζήθρα, αλεύρι, αυγά, ζάχαρη και φυσική μαστίχα ή βανίλια. Το εξωτερικό φύλλο του είναι μια πολύ λεπτή ζύμη, από αλεύρι, νερό, αλάτι και ελαιόλαδο, και ανασηκώνεται ώστε να γίνει το «τσίμπημα» από τα λεπτά δάχτυλα των κοριτσιών του νησιού της Σαντορίνης.

Συνήθιζαν να το φτιάχνουν γυναίκες και κορίτσια σε όλα τα σπίτια την Μεγάλη Τρίτη ώστε να φαγωθεί το βράδυ της Ανάστασης και τις επόμενες ημέρες του Πάσχα.

Ετυμολογικά, το όνομα «μελιτίνι» προέρχεται από τις λέξεις μέλι και τυρί. Στη Σαντορίνη, στο παρελθόν, το μελιτίνι φτιαχνόταν με το ζυμάρι που περίσσευε από το ψωμί και με παραδοσιακό σαντορινιό τυρί, το χλωρό. Το μέλι ήταν πάντα θυμαρίσιο.

## Παραπομπές


## Εξωτερικοί σύνδεσμοι
* Pinching the Melitinia / Τσιμπώντας τα Μελιτίνια

* Melitinia: A Sweet with Deep Roots and Authentic Flavor

Κατηγορία:Γλυκά
Κατηγορία:Ελληνικά επιδόρπια
Κεντρική ζώνη (Μπουτάν)

Η **Κεντρική ζώνη** είναι μια από τις 4 ζώνες του Μπουτάν. Πρωτεύουσα είναι η Νταμφού.

## Πληθυσμός
Η ζώνη έχει πληθυσμό 88.855 κατοίκους, σύμφωνα με την απογραφή του 2005.

## Γεωγραφία
Η Κεντρική ζώνη βρίσκεται στα κεντρο-ανατολικά του Μπουτάν. Βρίσκεται ανάμεσα στην Δυτική και τη Νότια ζώνη. Καλύπτει όλη την κεντρο-ανατολική πλευρά της χώρας, εκτός από τη νότια, την οποία καλύπτει η περιφέρεια Σαρπάνγκ. Έχει έκταση 11.023 τ.χλμ.

## Περιφέρειες

## Επαρχίες
Η Κεντρική ζώνη υποδιαιρείτο παλαιότερα σε 3 επαρχίες: Ντάγκα, Ουάνγκντου Φόντρανγκ και Πουνάκα.

## Πόλεις
* Νταμφού
* Φουεντσόλινγκ 
* Πουνάκα
* Ουάνγκντου Φόντρανγκ

## Δείτε επίσης
* Ζώνες του Μπουτάν

Κατηγορία:Γεωγραφία του Μπουτάν
Νταμφού

Η **Νταμφού** (τζόνγκα: གྲམ་ཕུ ) είναι πόλη του Μπουτάν. Είναι η πρωτεύουσα της Κεντρικής ζώνης και της περιφέρειας Τρισάνγκ. Έχει πληθυσμό 1.666 κατοίκους (απογραφή 2005). Βρίσκεται στον βόρειο-νότιο σιδηρόδρομο  που ενώνει τις περιφέρειες Ουάνγκντου Φόντρανγκ, Γκελεφού και Σαρπάνγκ.

## Δείτε επίσης
* Κατάλογος πόλεων του Μπουτάν

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μπουτάν
Σπηλαιόθεμα

**Σπηλαιοθέματα** ονομάζονται όλοι οι κρυσταλικοί σχηματισμοί που δημιουργούνται μέσα στα σπήλαια.

Σχηματίζονται κυρίως από την επίδραση του νερού και των διαφόρων αλάτων ασβεστίτη που είναι διαλυμένα σε αυτό.

Παραδείγματα σπηλαιοθεμάτων είναι οι σταλακτίτες, σταλαγμίτες, κολόνες, ελικτίτες, κουρτίνες, γκουρ, κ.α.

## Παραπομπές


Κατηγορία:Σπηλαιολογία